
ОДСЕК ВИСОКА ХОТЕЛИЈЕРСКА ШКОЛА

К О Н К У Р С
ЗА УПИС СТУДЕНАТА НА MACTEP CTPУKOBHE СТУДИЈЕ  ЗА ШКОЛСКУ 2026/2027. ГОДИНУ

У ЧЕТВРТОМ УПИСНОМ РОКУ

Одсек Висока хотелијерска школа расписује конкурс за упис на мастер струковне студије у друштвено – хуманистичком пољу у трајању од 2 (две) године, укупно 120 ЕСПБ, за школску 2025/2026. годину на студијски програм МЕНАЏМЕНТ У УГОСТИТЕЉСТВУ – укупно 38 студената (самофинансирање).
Мастер струковне студије трају 2 (две) године, 4 (четири) семестра, у обиму од 120 ЕСПБ. Лице које заврши студијски програм стиче стручни назив: Струковни мастер менаџер.
Право уписа у I годину мастер струковних студија имају сва лица која су завршила основне струковне студије на Академији струковних студија Београд, одсек Висока хотелијерска школа и Висока туристичка школа, као и студије на правним претходницима Академије и остварила су најмање 180 ЕСПБ бодова као и лица која су завршила специјалистичке струковне студије.
На мастер струковне студије могу се уписати и студенти који су завршили основне струковне студије на другој сродној високошколској установи из области друштвено- хуманистичких наука. Сродне области су из области ресторатерства, хотелијерства, гастрономије и туризма. О сродности студијских програма одлучује Комисија за упис.
На мастер струковне студије могу се уписати и студенти који су завршили и несродне студијске програме под условом да положе квалификациони испит из области угоститељства, као  и страни држављани. Страни држављани уписују се у прву годину мастер студија под истим условима као и држављани Републике Србије, у оквиру одобрене квоте за упис. Кандидат – страни држављанин, приликом пријављивања на конкурс, подноси нострификовану диплому о завршеним основним струковним студијама.
Пре уписа, кандидат страни држављанин, дужан је да Школи поднесе доказе: 

1. о завршеним основним струковним студијама и остварених најмање 180 ЕСПБ бодова, 
2. да је здравствено осигуран за школску годину у коју се уписује,
3. да влада српским језиком.

Кандидати подносе на увид оригинална документа, а прилажу следеће неоверене фотокопије :

· пријаву (на прописаном обрасцу Академије),
· фотокопију дипломе или уверење о завршеним претходним студијама,
· фотокопију додатка дипломе или уверење о положеним испитима ако додатак дипломе није издат,
· извод из матичне књиге рођених,
· доказ о уплати трошкова конкурса у износу од 7.000,00 динара (уплатница се добија у Школи).

Начин рангирања: 

Редослед кандидата за упис на мастер струковне студије утврђује Комисија за упис. Рангирање кандидата се врши на основу просечне оцене током претходних студија и броја месеци завршетка претходних студија. Просечна оцена на основним струковним студијама множи се са 7 (максимално 70).
Кандидати који су завршили сродни студијски програм на Академији струковних студија Београд, или на установи правних претходника Академије, или неки од сродних студијских програма на другој високошколској установи не полажу квалификациони испит и добијају максималних 30 бодова. Под сродним студијским програмима сматрају се они из области ресторатерства, хотелијерства, гастрономије или туризма. О сродности студијских програма одлучује Комисија за упис.
Кандидати који су завршили несродне високошколске установе полажу квалификациони испит. Резултат који кандидат може постићи на квалификационом испиту оцењује се од 0 до 30 бодова.
Сматра се да је кандидат положио квалификациони испит и тиме стекао право на рангирање ради уписа уколико је на квалификационом испиту остварио више од 10 бодова.
Ако кандидати који су се пријавили за упис на мастер струковне студије имају исти број бодова, предност има кандидат са краћим временом студирања.

Школарина:
-за студенте држављане 120.000,00 динара,
-за студенте стране држављане 1.380,00 еура. 

Школарина се може платити на више начина:
1. у целости приликом уписа
2. у две једнаке рате: 50% приликом уписа а преосталих 50% приликом уписа летњег семестра;
3. у више рата:
· прва рата у висини 40% школарине плаћа се приликом уписа
· друга рата у висини 10% школарине плаћа се до 30. новембра 2026. године
· трећа рата у висини 10% школарине се плаћа до 31. децембра 2026. године
· четврта рата у висини 10% школарине се плаћа до 31. јануара 2027. године
· пета рата у висини 10% школарине се плаћа до 28. фебруара 2027. године
· шеста рата у висини 10% школарине се плаћа до 31. марта 2027. године
· седма рата у висини 10% школарине се плаћа до 30. априла 2027. године


Подношење пријава на конкурс:

	[bookmark: _Hlk166567842]
	четврти уписни рок

	Пријављивање кандидата
	од 12 - 16.10.2026 године до 15 часова

	Списак пријављених кандидата
	17.10.2026. године до 17 часова

	Полагање пријемног испита
	19.10.2026. године

	Јединствена ранг листа
	19.10.2026. године

	Увид у тест и улагање приговора на Јединствену ранг листу Комисији
	20.10.2026. године до 12 часова

	Одлука Комисије 
	20.10.2026. године до 13 часова

	Жалба председнику Академије 
	20.10.2026. године до 14 часова

	Решење по жалби председника Академије 
	20.10.2026. године до 15 часова

	Коначна ранг листа 
	20.10.2026. године до 16 часова

	Упис примљених кандидата
	21.10.2026. године од 9-14 часова



Пријаве се могу извршити он лајн у периоду од 12 - 17.10.2026 године до 15 часова.
Ако се кандидат, који је остварио право на упис по Конкурсу, не упише у термину за упис предвиђен распоредом уписа, Школа ћe уписати уместо њега другог кандидата „прозивком" по  редоследу непримљених кандидата на Коначној ранг листи 21.10.2026. године у 14.30 часова у амфитеатру Школе. 
Кандидати који стекну право на упис уписују се лично. Изузетно, у случају спречености кандидата, упис може извршити друго лице са овлашћењем овереним код нотара. 

Кандидати који стекну услов за упис, подносе следеће:

· Диплому о завршеној високој школи и додатак дипломи (оверена фотокопија);
· Оверену фотокопију додатка дипломе или уверење о положеним испитима ако додатак дипломе није издат;
· Извод из матичне књиге рођених;
· Уверење о држављанству (не старије од 6 месеци);
· Празан индекс са холограмском налепницом (добија се у скриптарници школе); 
· Два ШВ-20 обрасца за упис у 2026/2027. школску годину (добијају се уз индекс); 
· Две фотографије формата 3,5 х 4,5 (као за пасош);
· Доказ о уплати прве рате или целе школарине за студенте који плаћају школарину;
· Уговор о студирању (добија се у Школи);
· [bookmark: _Hlk166227970]Уплата 100 динара за Студентску конференцију Академија струковних студија Србије -СКАССС;
· Чланарина Здравствено потпорно удружење студената (ЗПУ)– плаћа се у готовини, у Одсеку на дан уписа.

